**Kosmos 111** (ven. Космос 111) oli Neuvostoliiton Luna-ohjelmaan kuulunut epäonnistunut kuuluotain joka lähettiin matkaan Baikonurin avaruuskeskuksesta 1. maaliskuuta 1966. Kosmos 111 oli seuraavan Luna 10-luotaimen kaltainen E-6S sarjan kuuluotain. Kosmos 111 oli ensimmäinen yritys lähettää luotain toisen taivaankappaleen kiertoradalle, mutta kiihdytysraketin vika jätti luotaimen matalalle maata kiertävälle radalle. Ilmakehän kitka pudotti luotaimen kaksi päivää myöhemmin 3. maaliskuuta. Epäonnistumisen salaamiseksi luotaimelle annettiin Kosmos-sarjan satelliittitunnus eikä luotaimen todellista tehtävää myönnetty julkisesti.

Tausta
------

Neuvostoliitto oli saavuttanut erävoiton kilpajuoksussa Kuuhun Luna 9:n onnistuessa tekemään ensimmäisen pehmeän laskeutumisen Kuuhun. Yhdysvaltojen Lunar Orbiter -ohjelman suunnitelmana oli lähettää luotaimia Kuun kiertoradalle vuoden 1966 aikana. Jotta Neuvostoliitto saisi ensimmäisenä luotaimen kiertämään Kuuta muunnettiin kaksi E-6 sarjan laskeutujaa kiertolaisluotaimiksi E-6S, joista Kosmos 111 laukaistiin ensimmäisenä. Varalla ollut luotain laukaistiin onnistuneesti 31. maaliskuuta Luna 10 -nimellä.

Laukaisu
--------

Kosmos 111 lähetettiin matkaan Baikonurin avaruuskeskuksesta 1. maaliskuuta 1966 Molnija-M kantoraketilla. Luotain pääsi onnistuneesti matalalle Maata kiertävälle radalle josta se oli tarkoitus lähettää edelleen kohti Kuuta, mutta Blok-L kiihdytysvaiheen asennonsäätimen jumiuttuminen johti luotaimen hallinnan menettämiseen. Luotain putosi ilmakehän kitkan vaikutuksesta kaksi päivää myöhemmin 3. maaliskuuta. Epäonnistumisen salaamiseksi luotaimelle annettiin Kosmos-sarjan satelliittitunnus eikä luotaimen todellista tehtävää myönnetty julkisesti. Laukaisu oli ajoitettu osaltaan juhlistamaan Neuvostoliiton kommunistisen puolueen 23. edustajankokousta, joka oli ensimmäistä kertaa Leonid Brežnevin johtama.

Blok-L vaihe mukaan lukien Kosmos 111:n massa oli 6540 kg josta luotaimen osuus 1600 kg. Kiertoradan alin piste oli aluksi 168 kilometrin korkeudella ja ylin piste 180 kilometrin korkeudella kiertoajan ollessa 88,00 minuuttia.

Rakenne
-------

Kosmos 111 oli E-6S sarjan kuuluotain jossa aiemman E-6 laskeutujan laskeutumiskapseli oli korvattu irrotettavalla kiertorataosalla. Kiertorataosa oli 150 cm:n pituinen tyvestään 75 cm halkaisijaltaan oleva 245 kg:n painoinen sylinteri jossa mittalaitteet sijaitsivat. Laiteosassa sijaitsivat luotaimen KTDU-5A rakettimoottori ja ohjausjärjestelmät. Kokonaismassa oli 1600 kg. Luotaimessa ei ollut aurinkopaneeleja, vaan se toimi akkujen varassa.

Luotain sisälsi seitsemän tieteellistä mittalaitetta: magnetometrin, gammaspektrometrin, piezosähköisen mikrometeoroidi-ilmaisimen, varattujen hiukkasten ilmaisimen, aurinkotuulen plasman elektronien laskurin sekä Kuun pinnan tutkimiseen röntgensäde- ja infrapunailmaisimet. Lisäksi luotaimen radiolähettimen avulla olisi ollut mahdollista tutkia Kuun painovoimaa ja tarkkailla radiolähetysten muuttumista luotaimen kulkiessa Kuun taakse.

Lähteet
-------

1. 1 2 3 4 5 6 7  NASA - NSSDC - Spacecraft - Details *National Space Science Data Center*. NASA.  Arkistoitu 12.5.2009. Viitattu 12.1.2010. (englanniksi)
2. 1 2  Lafleur, Claude: Spacecrafts launched in 1966 *The Spacecraft Encyclopedia*. Viitattu 12.1.2010. (englanniksi)
3. 1 2 3  Solar System Exploration: Missions: By Target: Moon: Past: Kosmos 111 *Solar System Exploration*. NASA.  Arkistoitu 12.12.2012. Viitattu 12.1.2010. (englanniksi)
4. 1 2 3  Wade, Mark: Luna E-6S *Encyclopedia Astronautica*. Viitattu 12.1.2010. (englanniksi)
5. 1 2  Wade, Mark: Chronology - Quarter 1 1966 *Encyclopedia Astronautica*. Viitattu 12.1.2010. (englanniksi)
6. ↑  NASA - NSSDC - Experiment - Query Results *National Space Science Data Center*. NASA.  Arkistoitu 12.5.2009. Viitattu 12.1.2010. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Luna-ohjelma |
| --- |
|  |
| Luotaimet | 
* Luna 1
* Luna 2
* Luna 3
* Luna 4
* Kosmos 60
* Luna 5
* Luna 6
* Luna 7
* Luna 8
* Luna 9
* Kosmos 111
* Luna 10
* Luna 11
* Luna 12
* Luna 13
* Luna 14
* Luna 15
* Kosmos 300
* Kosmos 305
* Luna 16
* Luna 17
* Luna 18
* Luna 19
* Luna 20
* Luna 21
* Luna 22
* Luna 23
* Luna 24

 |
|  |
| Kuukulkijat | 
* Lunohod 1
* Lunohod 2
* (Lunohod 3 – laukaisematon)

 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Kuun valloituksen aikajana |
| --- |
|  |
|   Neuvostoliitto
  Yhdysvallat
  Japani
  Kiina
  Eurooppa
  Intia |
|  |
|  |
|  |
|   Neuvostoliitto
  Yhdysvallat
  Japani
  Kiina
  Eurooppa
  Intia |

 |